laion/Wikipedia-Exotic huggingface dataset:
אלי אסייג

אלי אסייג (נולד ב־12 בפברואר 1962) הוא קצין משטרה ישראלי בדימוס בדרגת תת-ניצב, כיהן כמפקד היחידה הארצית למאבק בפשיעה הכלכלית (יאל"כ) מאז דצמבר 2017 וסגן ראש יחידת להב 433. אסייג נולד בשכונת שמשון באשקלון, אחד מארבעה ילדים של זרי ואשר. הוא למד בתיכון אורט אפרידר בעיר. ב-1980 התגייס לצה"ל ושירת בנח"ל כלוחם/מפקד. התגייס למשטרת ישראל ב-1986, החל את שירותו כחוקר ביחידה המרכזית של מחוז תל אביב. ב-1991 יצא לקורס קצינים במשטרה ובסיומו הוצב בתפקיד קצין מודיעין ביחידה המרכזית של מחוז תל אביב. במהלך שירותו ביחידה המרכזית בת"א שימש כראש מחלק איסוף וסוכנים, ראש מחלק בילוש משימתי וראש מחלק סמים. בתקופת שירותו בימ"ר ת"א לקח חלק בפענוח רצח השופט עדי אזר. בשנת 2007 עבר לשרת כראש מפלג מודיעין ביחידה המרכזית במחוז מרכז. בין הפרשיות שלקח חלק היו: רצח משפחת אושרנקו, רצח הילדה רוז פיזם ופרשית יבוא סמים "כוכב הצפון". ב-2010 מונה למפקד היחידה המרכזית במחוז ש"י והוביל את חקירת "ים סוער" - פרשה של הברחת כלי נשק מירדן לישראל דרך ים המלח. ב-2011 קודם לדרגת ניצב משנה ומונה למפקדה הראשון של היחידה המרכזית במחוז חוף. במהלך תפקידו הוביל לפענוח תיק רצח מנהל חברת קדישא ותיק ניסיון רצח ראש עיריית עכו. ב-2014 יצא ללימודים כנציג משטרת ישראל במכללה לביטחון לאומי. ב-2015 (אינתיפאדת הסכינים) במשך כ-3 חודשים פיקד על מפקדה משימתית בחקירת אירועי פח"ע עממי בירושלים. ב - 2016 מונה לתפקיד קצין החקירות והמודיעין (אח"מ) של יחידת להב 433. בדצמבר 2017 קודם לדרגת תת-ניצב ומונה לראש היחידה הארצית למאבק בפשיעה הכלכלית. במרץ 2021 סיים את תפקידו ופרש מהשירות. הוא נשוי ואב לשתי בנות. בעל תואר ראשון במשפטים מהמכללה האקדמית קריית אונו ותואר שני (.M.A) במדעי המדינה אוניברסיטת חיפה. עומר כרמון, מפקד חדש ליחידה הארצית למאבק בפשיעה כלכלית, באתר News1 מחלקה ראשונה, 10 בדצמבר 2017 דוד לוי, מאשקלון לחקירות נתניהו: הכירו את תנ"צ אלי אסייג, באתר "כאן דרום" אשקלון, 09 במרץ 2018
סלאוקוס השני

סלאוקוס השני (קליניקוס, הגדול) היה המלך הרביעי של הממלכה הסלאוקית בין השנים 247–226 לפנה"ס, בנו של אנטיוכוס השני ואשתו הראשונה לאודיקי. לאחר לידתו נשא אביו אנטיוכוס את ברניקי בתו של תלמי השני לאישה תוך הבטחה שבנה יהיה יורשו. לבסוף החזיר אליו אנטיוכוס את לאודיקי אך היא התנקמה בו ורצחה אותו ואת בנה של ברניקי כדי לסלול את הדרך למלוכת בנה שלה, סלאוקוס השני, והוא אכן עלה על כיסא המלכות תחת אביו. מיד עם הכתרתו רצח סלאוקוס את אמו החורגת ברניקי. במעשה זה עורר עליו את זעמו של אחיה תלמי השלישי וזה חידש את המלחמה בין הסלאוקים לתלמיים (246–241 לפנה"ס). במלחמה זו הוכה סלאוקוס השני קשות והדבר הוביל לכך שאחיו אנטיוכוס היירקס מרד בו, באקטריה ופרתיה נהיו עצמאיות ובאסיה הקטנה אבדה קפדוקיה. מדיה וקבצים בנושא סלאוקוס השני בוויקישיתוף השושלת הסלאוקית באנציקלופדיה בריטניקה סלאוקוס השני, באתר אנציקלופדיה בריטניקה (באנגלית) ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
עיריית מינסק

עיריית מינסק, רשמית הוועד המבצע העירוני של מינסק (בבלארוסית: Мінскі гарадскі выканаўчы камітэт) היא הרשות המבצעת של העיר מינסק, האחראית לכל ענייני העיר וניהולה. מוסד הניהול של העיר הוקם כבר בשנת 1917, אך הפך לגוף ביצועי לאחר התפרקות ברית המועצות, כגוף הניהול של בירת בלארוס. העירייה אחראית לניהול כל הגופים הקשורים לניהול העיר, לרבות: משטרת מינסק, חברת הבנייה מינסק-סטרוי, הרכבת התחתית של מינסק, חברת התחבורה מינסק-טרנס. בניין העירייה במינסק, הוא מבנה ממשלתי בשדרות העצמאות 8 שבעיר מינסק, המאכלס הן את העירייה והן את מועצת נבחרי העם של מינסק, הפרלמנט העירוני. הבניין בו 5 קומות ונבנה בשנים 1963–1964 על פי פרויקט של האדריכלים מוסינסקי וסיסוייב. כיום תפקיד ראש העיר נקרא יושב ראש הוועד המבצע של מינסק והוא נקרא כך מאז הקמת הוועדה בשנת 1917. קדם לה תפקיד מושל העיר מינסק, שהיה תפקידו של האחראי לניהול ענייני העיר מאז 1879. אין בחירות לראשות העיר, במקום זאת הוא ממונה על פי צו נשיאותי מאת נשיא בלארוס, בהמלצת מועצת נבחרי העם של מינסק. אלכסנדר פטרוב (אוגוסט 1879 - ינואר 1886) ניקולאי טרובצקוי (פברואר 1896 - 1902) אלכסנדר מסין-פושקין (1903 - 1905) פאבל קורלוב (מאי 1905 - 1906) יאקוב ארדלי (1906 - נובמבר 1912) אלכסיי גירס (נובמבר 1912 - אפריל 1915) אנדריי צ'רניאבסקי (אפריל 1915 - אוגוסט 1916) ולדימיר דרוצקוי-סוקולנינסקי (1917) בוריס פוזנר (מרץ - יולי 1917) איסידור ליובימוב (יולי - אוגוסט 1917) קארל לאנדר (ספטמבר - אוקטובר 1917) ויקטור יארקין (מרץ 1918 - מאי 1919) קזימיר טיכובסקי (יולי - ספטמבר 1919) פריץ קיוסה (דצמבר 1920 - דצמבר 1921) אדולף גטנר (ינואר 1922 - דצמבר 1923) סרגיי קארפ (ינואר - מרץ 1924) אדם סלבינסקי (מרץ - יולי 1924) סטפן יאצקביץ' (אוגוסט 1924 - אפריל 1929) ניקיפור אקסיוצ'יץ (אפריל 1929 - דצמבר 1930) יוסיף וולודקו (פברואר 1931 - מרץ 1933) אנטון קורנבסקי (מאי 1933 - ינואר 1934) ימליאן ז'וקוביץ' (מרץ 1934 - יוני 1937) קונסטנטין בודארין (ספטמבר 1940 - יוני 1941; יולי 1944 - אוגוסט 1945) איוואן פארומצ'יק (אוגוסט 1945 - מרץ 1946) קונסטנטין דלוגאשבסקי (אפריל 1946 - יולי 1954) וסילי שראפוב (יולי 1954 - ינואר 1968) מיכאיל קובאליוב (ינואר 1968 - ינואר 1977) גנאדי ברטאשביץ' (ינואר - יוני 1977) סטניסלב לוקאשביץ' (יוני 1977 - ינואר 1980) גאורגי טראזביץ' (ינואר 1980 - אוגוסט 1983) ולרי פצ'ניקוב (אוגוסט 1984 - דצמבר 1985) ולדימיר מיכאסיוב (דצמבר 1985 - מאי 1990) פרק זה טעון עדכון. אנא תרמו לוויקיפדיה ועזרו לעדכן אותו. מיכאיל מריניץ' (אוקטובר 1990 - אפריל 1991) אלכסנדר גרסימנקו (אפריל 1991 - ינואר 1995) ולדימיר ירמושין (ינואר 1995 - פברואר 2000) מיכאיל פאבלוב (מרץ 2000 - יוני 2009) ניקולאי לאדוטקו (יוני 2010 - נובמבר 2014) אנדריי שורץ (מנובמבר 2014) נשיא בלארוס מינסק אתר האינטרנט הרשמי של עיריית מינסק עיריית מינסק, ברשת החברתית פייסבוק עיריית מינסק, ברשת החברתית אקס (טוויטר) Архітэктура Беларусі: Энцыклапедычны даведнік.. — Мн.: БелЭн, 1993. — 620 с. — ISBN 5-85700-078-5 РУКОВОДИТЕЛИ ГОРОДА (С 1879 ГОДА)
מיסטר רבינוביץ

"מיסטר רבינוביץ" (1968) היא סדרת הדפסים שיצר הצייר הישראלי אורי ליפשיץ. הסדרה בת ארבעת ההדפסים "מיסטר רבינוביץ" נוצרה בשנת 1968. היא הודפסה רק בשנות ה-80 של המאה ה-20 בסדנת ההדפס ירושלים במהדורה של 35 עותקים. באותה תקופה שבה נוצרו לוחות ההדפס, החל ליפשיץ ליצור גם סדרת ציורים בנושא דומה שיצירתה נמשכה עד שנות ה-90 של המאה ה-20 דוד גלעדי תיאר את דמותו של רבינוביץ, נושא הסדרה, כבת דמותו של פקיד בורגני. בורגנות המתבטאת באדישות של הדמות: "את המונח ennui הצרפתי, המופיע אצל בודלר, תרגמנו פה ל'אדישות' המגולמת גם בישותו של 'מיסטר רבינוביץ" […]. 'לָארוס הקטן' מביא כמה סינונימים למונח זה: חולשת הדעת, שעמום מתוך חוסר מעש, היעדר עניין, קושי, חרדה, דאגה, אי שקט. חולשת דעת היא כמובן גם חולשה מוסרית. והרי אלה כולם הם מסימני ההיכר של אותו פקיד קטן שליפשיץ נותן לו את השם רבינוביץ'…" בשונה ממרבית עבודותיו בתחריט, שהתבססו על דימוי קווי על רקע חלק, בולט ניסיונו של ליפשיץ לתאר סביבה שלמה ובה התרחשות. רבינוביץ מתואר כדמות לבושה חליפה ועל ראשה מגבעת בסגנון הומבורג. בעבודה השלישית בסדרה, לדוגמה, מופיעה דמות זו שלוש פעמים. פעם בצדו הימני של ההדפס, פעם נוספת כדמות מוקטנת, המופיעה בצדו השמאלי התחתון ומתוארת מאחור, ופעם שלישית כדמות במסגרת של ציור על הקיר. בנוסף לדמותו של רבינוביץ, מופיעה בעבודה דמות נשית עבת בשר, שהילה מאפיינת אותה כמלאך וניצבת על רקע צורה גאומטרית. גדעון עפרת זיהה את דמות האישה מכדימוי של הארוס. בצדו השמאלי העליון תיאר ליפשיץ אסלת שירותים, המקצינה את הסיטואציה המתוארת והופכת אותה לסאטירה ביקורתית. האסלה, כמו גם חלקים נוספים בעבודה, נעשו בטכניקה של תצריב צילומי. עפרת מציין את הסדרה כאחד היצירות הראשונות שעשו שימוש בדימוי צילומי בהדפס בישראל. עפרת, גדעון, "ספר אורי ליפשיץ: מיסטר רבינוביץ, 1968", באתר "המחסן של גדעון עפרת", 7 בנובמבר 2013 גלעדי, דוד, מסילות באמנות, יבנה, תל אביב, 1986, עמ' 137 עפרת, גדעון, "ספר אורי ליפשיץ: מיסטר רבינוביץ, 1968", באתר "המחסן של גדעון עפרת", 7 בנובמבר 2013 עפרת, גדעון, "ספר אורי ליפשיץ: מיסטר רבינוביץ, 1968", באתר "המחסן של גדעון עפרת", 7 בנובמבר 2013
רכס ליווינגסטון (קנדה)

רכס ליווינגסטון (באנגלית: Livingstone Range) הוא רכס הרים, המהווה חלק מהרי הרוקי הקנדיים. הרכס ממוקם בפרובינציית אלברטה שבקנדה. הרכס מהווה את הקצה המזרחי של הרי הרוקי הקנדיים, בדרום הפרובינציה. גבולו הדרומי של הרכס הוא נהר הייווד, והוא משתרע דרומה עד רכס קרואוזנסט. גבולותיו המערביים של הרכס הם הנהרות ליווינגסטון ואולדמן.  הרכס נקרא על שם החוקר דייוויד ליווינגסטון. שמו של הרכס ניתן לו על ידי תומאס בלקיסטון, עוזרו של ג'ון פאליסר, בשנת 1858. כאשר המגלה פיטר פידלר טיפס על הר ת'נדר בשנת 1792, היה זה הפעם הראשונה המתועדת שאירופאי טיפס על אחד מהרי הרוקי הקנדיים. תצלום לוויין של רכס ליווינגסטון מידע על ההר באתר peakfinder רכס ליווינגסטון, סרטון באתר יוטיוב - טיסה מעל רכס ליווינגסטון מזג אוויר נוכחי ברכס ליווינגסטון תחזית מזג אוויר עבור רכס ליווינגסטון סטטיטיקות מזג אוויר עבור רכס ליווינגסטון ההיסטוריה של גילוי ההר
הרי ליווינגסטון

האם התכוונתם ל... רכס קיפנג'רה – רכס הקים בטנזיה המכונה גם "הרי ליווינגסטון" רכס ליווינגסטון
מלון אוקראינה

מלון "רדיסון רויאל מוסקבה", לשעבר מלון אוקראינה (ברוסית: «Гостиница «Рэдиссон Ройал, Москва) — הוא מלון חמישה כוכבים במוסקבה. המלון שוכן בגורד שחקים בסגנון סטליניסטי שידוע כאחד משבע האחיות של מוסקבה. הבניין הוקם בשנת 1957 ומאז הקמתו היה מלון יוקרה. המלון ממוקם במרכז מוסקבה מול הבית הלבן של רוסיה והוא כולל 34 קומות ומגיע לגובה של 206 מטר. בשנת 2005 המלון עבר הפרטה. בשנים 2007-2010 המלון עבר שיפוץ נרחב. לאחר השיפוץ הוא כולל 505 חדרים ו-38 סוויטות. בקומה 33 של המלון קיימת תצפית שפתוחה רק לאורחי המלון ומסעדותיו. בלובי של מלון הותקנה דיורמה של עיר מוסקבה בקנה מידה 1:75 בהתאם למצב העיר בשנת 1977. שטחה כ-300 מ"ר. סוכנות רולס-רויס ממוקמת בבניין מלון אוקראינה. מדיה וקבצים בנושא מלון אוקראינה בוויקישיתוף אתר האינטרנט הרשמי של מלון אוקראינה מלון אוקראינה, ברשת החברתית פייסבוק מלון אוקראינה, ברשת החברתית אינסטגרם האתר הרשמי של סוכנות רולס-רויס במוסקבה ערך זה הוא קצרמר בנושא מוסקבה ובנושא גורדי שחקים. אתם מוזמנים לתרום לוויקיפדיה ולהרחיב אותו.
ישראל מאיר וייס

הרב ישראל מאיר וייס (נולד בכ' בטבת ה'תש"ג, 28 בינואר 1942) הוא מייסד וראש ישיבת נחלת הלויים בנווה שאנן שבחיפה. נולד ללאה ולרב שמשון רפאל וייס בארצות הברית, למד בישיבת מיר ונישא לגיטל בתו של ראש הישיבה הרב חיים שמואלביץ. לאחר נישואיו למד בכולל של ישיבת מיר. ב-1977 הצטרף כר"מ לצוות ישיבת עטרת ישראל שהוקמה אז בשכונת בית וגן. ב-1986 יסד את ישיבת נחלת הלויים בשכונת נווה שאנן בחיפה בסיועם של תושבי השכונה, משפחת טופורוביץ. הישיבה נקראה על שם בני הזוג טופורוביץ שהיו לויים "נחלת הלויים". מאז הוא מעביר בקביעות שיעורים בישיבה, ומשמש מנהיג רוחני לקהילת בוגרי הישיבה. מתגורר בשיכון חב"ד בירושלים. במשך שנים נסע בקביעות מדי יום מביתו לישיבה בחיפה, אך בעשור השני של המאה ה-21 עבר להתגורר עם אשתו בקרבת הישיבה בכל ימות השבוע, והוא שב לביתו בירושלים רק לחגים ובימי בין הזמנים. הרב וייס חבר נשיאות ועד הישיבות. הרב וייס, נשוי לגיטל לבית שמואלביץ. בנו הרב אהרן, מכהן כר"מ בישיבת מיר מודיעין עילית. החל מראש חדש חשוון תש"ף לכהן לצד אביו גם כראש ישיבה בישיבת נחלת הלויים. הוא חתנו של הרב דוד לוי, ראש ישיבת פוניבז' - חתנו של ראש הישיבה הרב גרשון אדלשטיין. בתם יהודית נשואה לרב חיים אריה חדש, ראש ישיבות אור אלחנן ומחבר סדרת ספרי אהל תורה. בתם נשואה לרב אריה גרבוז, ר"מ בישיבת מיר מודיעין עילית, מחבר הספרים "ביאורי עניינים", בן הרב אברהם נח גרבוז. בעניין שלמי חגיגה ושלמי שמחה, מבי מדרשא, ד, ירושלים: ישיבת עטרת ישראל, תש"מ, עמ' 23–30 לעשות רצונך בלבב שלם, בתוך: "וזרח השמש: ייסודה ומשנתה של אגודת החרדים דגל התורה", תש"נ, עמ' 363–366. שיעוריו מכתבי תלמידים שעורי מורינו ראש הישיבה שליט"א - כתובות וקידושין, חיפה תשנ"ח, באתר אוצר החכמה נחלת ישראל: שיעורי מורנו ראש הישיבה הגאון רבי ישראל מאיר ווייס שליט"א - גיטין, חיפה: ישיבת נחלת הלויים, תשס"ד, באתר אוצר החכמה ראו למשל: מבי מדרשא, ד, ירושלים: ישיבת עטרת ישראל, תש"מ. עמ' 23. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
אפל ישראל

אפל ישראל בע"מ (באנגלית: Apple Israel limited) היא חברה פרטית ישראלית שנוסדה בנובמבר 2011 ועוסקת בפיתוח וייצור שבבים לאייפונים, אייפדים ומחשבי אפל. לחברה משרדים בהרצליה פיתוח ובפארק מתם שבחיפה. מלוא מניותיה מוחזקות על ידי חברת אפל האמריקאית שממוקמת בקליפורניה. בדצמבר 2011 רכשה אפל את חברת "אנוביט" הישראלית, שעסקה בפיתוח שבבים, תמורת כ-390 מיליון דולר. עם הרכישה סגרה אנוביט את מחלקת פיתוח כונני ה-SSD שלה במהלך שגרר אחריו פיטורי עובדים. בשנת 2012 הכריזה חברת אפל העולמית בהובלתו של ג'וני סרוג'י על הקמתו של מרכז הפיתוח הראשון שלה שמחוץ לגבולות ארצות הברית, בישראל. ומינויו של אהרון אהרון למנכ"ל מרכז זה שכונה בתחילה "Herzliya Development Center". בנובמבר 2013 רכשה אפל את חברת הסטרטאפ הישראלית "פריימסנס" שעסקה בפיתוח חיישן לזיהוי תלת־ממדי של גוף האדם, תמורת 360 מיליון דולר. באוגוסט 2014 דווח על כוונה לפתוח מרכז מכירות רשמי בישראל, בניהולו של ניר אילון ובאוקטובר דווח על כוונה לפתוח חנות רשמית ראשונה, בדיוטי פרי בנמל התעופה בן-גוריון. בפברואר 2015 נפתח מרכז הפיתוח והשיווק הראשי של החברה בהרצליה פיתוח, ובחניכתו ביקר מנכ"ל אפל, טים קוק. באפריל 2015 אפל רכשה את הסטארט-אפ הישראלי LinX, שעוסק בתכנון מצלמות זעירות לטאבלטים וסמארטפונים, תמורת כ-20 מיליון דולר. בפברואר 2017 אפל רכשה את חברת RealFace הישראלית שפיתחה טכנולוגיה להזדהות מאובטחת באמצעות תווי הפנים. במאי 2017 מונה רוני פרידמן למנכ"ל חברת אפל ישראל. ביולי 2022 הודיעה החברה על פתיחת מרכז פיתוח בירושלים. פריימסנס פיתחה חלק משמעותי בטכנולוגיית ה-Face ID שמשמשת לזיהוי פנים במכשירי האייפון. אפל מחזיקה בסניף מכירות הפונה לשוק העסקי בישראל, ולמשווקיה המורשים, כגון: א.ל.מ, iDigital, C-Data, BUG, iStore, Ivory, KSP, i-cell. פיתוח וייצור מוצרי חומרה כגון: שבבים, בקרי זכרונות פלאש מבוססי טכנולוגיית MSP‏ (Memory Signal Processing). אתר האינטרנט הרשמי של אפל ישראל (באנגלית) (באנגלית) מיה אפשטיין, ענבל אורפז, גיא גרימלנד, אור הירשאוגה, פורצת דרך // מרכז הפיתוח הראשון של אפל מחוץ לארה"ב יוקם בישראל, באתר TheMarker‏, 14 בדצמבר 2011 נחמה אלמוג, ‏אפל שכרה שטחים בהרצליה פיתוח ותגייס מאות עובדים בישראל, באתר "אנשים ומחשבים", 8 באוגוסט 2013 אמיר טייג, אפל בישראל – התפוח הגדול, סניף הרצליה, באתר הארץ, 4 בספטמבר 2013 גולן חזני, בניגוד להכחשות: נחתמה העסקה לרכישת פריימסנס על ידי אפל, באתר כלכליסט, 24 בנובמבר 2013 צחי הופמן, ‏לקראת אייפון 6: אפל פותחת נציגות מכירות רשמית בארץ, באתר גלובס, 28 באוגוסט 2014 צחי הופמן, ‏אפל תפתח חנות ראשונה בישראל: בדיוטי פרי בנתב"ג, באתר גלובס, 5 באוקטובר 2014 שגיא כהן וישראל וולמן, ידיעות אחרונות, טים קוק בהרצליה: "ישראל ואפל התקרבו, וזו רק ההתחלה", באתר ynet, 26 בפברואר 2015 רפאל קאהאן, ג׳רוזל-M: אפל מקימה מרכז פיתוח חדש בירושלים, באתר כלכליסט, 27 ביולי 2022
פורמולה 1 עונת 1961

עונת 1961 היא העונה ה-12 של אליפות הפורמולה 1 שאורגנה על ידי הפדרציה הבינלאומית לרכב (FIA). במהלך העונה התקיימו שמונה מרוצים. פיל היל הוכתר כאלוף הנהגים לאחר שיריבו על התואר וולפגנג פון טריפס נהרג בתאונה במהלך הגרנד פרי האיטלקי. פרארי, קבוצתו של היל, זכתה לראשונה באליפות היצרנים. בעונה זאת נעשה לראשונה שימוש במנועי 1.5 ליטר. רכבי פרארי ניצחו חמישה מתוך שמונה מרוצים בעונה. ארבעה ניצחונות הושגו על ידי נהגי הפרארי פיל היל ווולפגנג פון טריפס. ניצחון נוסף הושג בגרנד פרי צרפת על ידי ג'יאנקרלו בגאטי, שהתחרה באופן עצמאי. עבור בגאטי היה זה מרוץ הבכורה באליפות. המאבק על תואר האליפות בין צמד נהגי פרארי הסתיים בצורה טראגית לאחר שפון טריפס נהרג לאחר התנגשות בג'ים קלארק במהלך גרנד פרי איטליה. בתאונה נהרגו פון טריפס ו-14 צופים שעמדו בסמוך למסלול. מלבד פון טריפס במהלך העונה נהרגו 2 נהגים נוספים: שיין סאמרס, שנהרג במרוץ שלא נכלל בסבב האליפות במסלול ברנדס האטץ' וג'וליו קבינקה שנהרג במהלך נסיעת מבחן במסלול מודנה. הנקודות בכל מרוץ הוענקו לנהגים שסיימו באחד מששת המקומות הראשונים. הניקוד למנצח המרוץ שונה משמונה נקודות בעונות הקודמות לתשע נקודות. בחישוב נקודות האליפות הובאו בחשבון 5 התוצאות הטובות ביותר בלבד. הנקודות המופיעות בסוגריים כוללות את סך הנקודות שהושגו בעונה. הטבלה כוללת רק נהגים שצברו נקודות במהלך העונה עונה זאת הייתה העונה הרביעית של אליפות היצרנים. חלוקת הנקודות התבצעה בדומה לאליפות הנהגים. הניקוד ניתן ליצרן, בהתאם לתוצאה הגבוהה ביותר שהשיגו נהגי הקבוצה בכל מרוץ. מדיה וקבצים בנושא פורמולה 1 עונת 1961 בוויקישיתוף תוצאות מרוצי העונה, באתר Formula1.com סיכום העונה, באתר MotorSport Magazine
שירות בתי הסוהר הממלכתי של אוקראינה

שירות בתי הסוהר הממלכתי של אוקראינה (באוקראינית: Державна кримінально-виконавча служба України, בקיצור ДКВС; מילולית: השירות הממלכתי לביצוע פלילי) הוא הגוף המרכזי של הרשות המבצעת באוקראינה בעלת מעמד מיוחד, המהווה את היחידה המרכזית לניהול מערך הענישה ובתי הכלא של אוקראינה. פעילות השירות מתואמת ומפוקחת על ידי משרד המשפטים של אוקראינה והוא אחראי לניהול כל מתקני המאסר והכליאה במדינה. השירות הוקם בשנת 1996 כיורש לגוף הכליאה הסובייטי, מינהל בתי הסוהר הראשי וקיבל את השם המחלקה הממלכתית לענייני כליאה של משרד הפנים. בשנת 2010 אורגן מחדש ובשנת 2016 הועבר לאחריות משרד המשפטים ומוזג אל תוכו ובשנת 2017 אומנם הוענקו לו סמכויות חקירה עצמאיות, אך נושל מעמדו כגוף עצמאי. 1996 – מרץ 2001 — איוואן שטנקו מרץ 2001 – פברואר 2005 — וולודימיר לובוצ'קין מרץ 2005 – אוגוסט 2009 — ואסיל קושצ'ינץ אוגוסט 2009 – אוקטובר 2010 — אולכסנדר גלינסקי 31 במרץ 2010 – מרץ 2014 — אולכסנדר ליסיצקוב 12 במרץ 2014 – אוגוסט 2014 — סרגיי סטארנקי אוגוסט 2014 - אפריל 2017 — וולודימיר פלאגניוק 18 במאי 2017 – 21 במאי 2017 — ס. סטארנקי שירות בתי הסוהר הפדרלי שירות בתי הסוהר הממלכתי (קירגיזסטן) שירות בתי הכלא של קנדה מדיה וקבצים בנושא שירות בתי הסוהר הממלכתי של אוקראינה בוויקישיתוף אתר האינטרנט הרשמי של שירות בתי הסוהר הממלכתי של אוקראינה שירות בתי הסוהר הממלכתי של אוקראינה, ברשת החברתית VK שירות בתי הסוהר באתר משרד המשפטים של אוקראינה צו נשיא אוקראינה מספר 1085/2010 אודות מערך הכליאה האוקראיני (באוקראינית) Про Вищу раду правосуддя
שירות ההגירה הממלכתי של אוקראינה

שירות ההגירה הממלכתי של אוקראינה (באוקראינית: Державна міграційна служба України) הוא אחד הגופים המרכזיים של ממשלת אוקראינה ומשרד הפנים, האחראי ליישם את מדיניות המדינה בתחום ההגירה, כולל מאבק בהגירה בלתי חוקית, מתן אזרחות, רישום פליטים ומהגרים. השירות הוקם לראשונה כגוף ממשלתי עצמאי למאבק בהגירה בלתי חוקית בדצמבר 2010. ב-12 יוני 2013 קבינט השרים של אוקראינה ביטל את החלטה מספר 185, לפיה הנפקת דרכונים אוקראינים יבוצע על ידי הקונסורציום הפרטי "EDPAS " (ЄДАПС) והאחריות להדפסת דרכונים הוחזרה לידי המדינה, באמצעות שירות ההגירה. שינוי חד שכזה של החלפת היצרן הוביל לעיכובים בהנפקת דרכונים. בעיצומה של עונת החגים, כ-100 אלף אנשים לא היו מסוגלים לקבל אותם בפסק זמן סביר. הועלו גם טענות נגד תעריפי המדינה להנפקת דרכונים. החוק אומנם מגדיר סכום של 170 הריבניה, אך שירות ההגירה גובה 377 הריבניה והפער מוביל לא פעם לתביעות משפטיות רבות כנגד שירות ההגירה. שירות ההגירה הפדרלי של רוסיה מדיה וקבצים בנושא שירות ההגירה הממלכתי של אוקראינה בוויקישיתוף אתר האינטרנט הרשמי של שירות ההגירה הממלכתי של אוקראינה שירות ההגירה הממלכתי של אוקראינה, ברשת החברתית פייסבוק אתר מידע (ברוסית) Бутусов, Юрий. Откат "ЕДАПСа", ZN.UA, 2013-6-14
השירות הממלכתי למצבי חירום של אוקראינה

השירות הממלכתי למצבי חירום (באוקראינית: Державна служба України з надзвичайних ситуацій) הוא הגוף העיקרי של הרשות המבצעת באוקראינה המספק שירותי הגנה אזרחית, מבצעי חילוץ והצלה, תיעוד ותפעול קופות ביטוח, טיפול בפסולת רדיואקטיבית, הגנה על אוכלוסייה וטריטוריה מפני כל מצבי חירום, מניעת מצבים שכאלה ותגובה להם, חיסול תוצאות אסונות טבע וחיסול תוצאות של אסון צ'רנוביל. מוטו השירות הוא "למנוע. להציל. לעזור." (אוקראינית: Запобігти. Врятувати. Допомогти). הגוף הוקם לראשונה בשם המשרד למצבי חירום של אוקראינה (באוקראינית: Міністерство надзвичайних ситуацій України, שמו המקוצר באוקראינית היה МНС України) והוא נוסד ב-1996 ממיזוג של המשרד להגנה על האוכלוסייה מפני השלכות אסון צ'רנוביל ומטה ההגנה האזרחית הממלכתי, אשר עד אז היו שני גופים שונים. מאוחר יותר, בשנת 2003 הסוכנות כללה גם את מכבי האש שעד אז היה כפוף למשרד הפנים. עד 1991 המשרד להגנה על האוכלוסייה מפני השלכות אסון צ'רנוביל פעל תחת השם הוועדה הממלכתית של קבינט שרים של הרפובליקה הסובייטית הסוציאליסטית האוקראינית, בעוד מטה ההגנה האזרחית היה חלק מרשת ההגנה האזרחית של ברית המועצות. עד 2005 הסוכנות היוותה צבא המילואים של הכוחות המזוינים של אוקראינה, אבל אחרי רפורמת 2003 ומיזוג מכבי האש, כל היחידות הצבאיות של המשרד פורקו, ב-2005 הסוכנות הפכה באופן רשמי לגוף אזרחי לא-צבאי, עם דגש על הפעלת שירותי חילוץ והצלה. עד לרפורמה המינהלית ב-9 בדצמבר 2010 הגוף נקרא בשם המשרד להגנה על האוכלוסייה מפני השלכות אסון צ'רנוביל. אחרי הרפורמה שלושה גופים גדולים של הממשלה הוכפפו אליו: השירות הממלכתי לפיקוח וביטחון תעשייתי על הכרייה (Державна служба гірничого нагляду та промислової безпеки України) הסוכנות הממלכתית  לניהול אזור הקרינה (Державне агентство України з управління зоною відчуження) הפיקוח הממלכתי לביטחון טכנולוגי (Державна інспекція техногенної безпеки України) וסוכנויות אחרות כדוגמת המחלקה הממלכתית לביטחון ומניעת אש השירות הממלכתי לאיתור וחילוץ אווירי (Ukraviaposhuk)  השירות ההידרו-מטאורולוגי הממלכתי המחלקה הממלכתית לקרן תיעוד ביטוח ב-24 בדצמבר 2012 המשרד למצבי חירום של אוקראינה הפך לשירות החירום הממלכתי והוכפף למשרד ההגנה של אוקראינה. ב-25 באפריל 2014, השירות הועבר לאחריות משרד הפנים של אוקראינה. חיפוש והצלה המשרד למצבי חירום של רוסיה הסוכנות הלאומית לניהול חירום (מונגוליה) שרפות היער באוקראינה (2020) מדיה וקבצים בנושא השירות הממלכתי למצבי חירום של אוקראינה בוויקישיתוף אתר האינטרנט הרשמי של השירות הממלכתי למצבי חירום של אוקראינה השירות הממלכתי למצבי חירום של אוקראינה, ברשת החברתית פייסבוק השירות הממלכתי למצבי חירום של אוקראינה, ברשת החברתית אקס (טוויטר) השירות הממלכתי למצבי חירום של אוקראינה, ביישום טלגרם השירות הממלכתי למצבי חירום של אוקראינה, ברשת החברתית אינסטגרם השירות הממלכתי למצבי חירום של אוקראינה, ברשת החברתית VK השירות הממלכתי למצבי חירום של אוקראינה, סרטונים בערוץ היוטיוב סרטונים בערוץ של השירות הממלכתי למצבי חירום של אוקראינה, באתר יוטיוב החוק האוקראיני "אודות גופי ההגנה האזרחית" Baloha resigns as emergencies minister, Kyiv Post (2.11.2012)
Papaoutai

Papaoutai (בצרפתית: Papa où t'es; בעברית: אבא, איפה אתה?) הוא שיר סינגל שנכתב ובוצע על ידי המוזיקאי הבלגי סטרומאה. השיר פורסם עבור הורדה דיגיטלית בבלגיה ב-13 במאי 2013 כסינגל המוביל מתוך אלבום האולפן השני שלו, Racine Carrée ‏(2013). השיר הפך לפופולרי מאוד בבלגיה ובצרפת ובשנת 2013 היה הסינגל הנמכר ביותר בבלגיה. באלבום מופיע גם רמיקס של השיר בכיכובה של אנג'ל הייז. השיר בוצע בהופעה חיה בטקס NRJ Music Awards בשנת 2013, בהופעה כיכב המוזיקאי Will.i.am. השיר הופיע גם בשנת 2014, במשחק הווידאו Just Dance 2015. הקליפ המלווה את השיר בוים על ידי ראף ריינטיינס ופורסם ביוטיוב ב-6 ביוני 2013. בסרטון נראה בחור צעיר (בגילומו של קארל רובן נואל) המנסה לקיים אינטראקציה עם אביו שלא מגיב לו חזרה (בגילומו של סטרומאה). אביו יושב ללא תנועה, הבעת פניו וגופו מזכירים בובת ראווה, ואילו בחוץ, הורים וילדים אחרים רוקדים יחד. בסופו של הקליפ, הבן מצטרף לסטרומאה על הספה, בהבעה נוקשה, חסרת חיים ורגש, זהה לשל אביו. הקליפ והשיר מתייחסים להיעדר אביו של סטרומאה, שנהרג ברצח העם ברואנדה ב-1994. הקליפ צבר מעל מיליארד מיליון צפיות באתר יוטיוב. סיזר "טייט אייז" וויליס, אחד מהיוצרים של ריקוד ה"קראמפינג" המופיע בקליפ, מופיע בקליפ כהורה הרוקד יחד עם הבן שלו. מידע על היצירה "Papaoutai" באתר מיוזיק בריינז מידע על הסינגל "Papaoutai" באתר מיוזיק בריינז מידע על היצירה "Papaoutai" באתר Discogs סרטון השיר "Papaoutai" באתר יוטיוב "Racine Carrée by Stromae". iTunes Store (US). Apple Inc. 26 ביולי 2013. נבדק ב-28 ביולי 2013. {{cite web}}: (עזרה) Karl Ruben Noel - IMDb New York Times, October 15, 2013 Starr Bowenbank, Stromae’s ‘Papaoutai’ Joins YouTube’s Billion Views Club, Billboard, ‏2023-08-30 (באנגלית אמריקאית)
אולדסמוביל פירנצה

אולדסמוביל פירנצה (באנגלית: Oldsmobile Firenza) - היא מכונית משפחתית גדולה, אשר יוצרה במספר תצורות, בעלת מנוע בעירה פנימית, אשר יוצרה על ידי חטיבת הרכב האמריקאית, "אולדסמוביל" (באנגלית: Oldsmobile), בבעלות קונצרן הרכב ג'נרל מוטורס, בין השנים 1982–1988. מהדגם יוצרו 287,000 יחידות. סדאן - 4 דלתות הצ'בק - 2 דלתות קופה - 2 דלתות סטיישן - 4 דלתות דגם בסיס (יוצר בין השנים 1982–1988) LX (יוצר בין השנים 1982–1988) S (יוצר בין השנים 1982–1987) SX (יוצר בין השנים 1982–1985) GT (יוצר בין השנים 1986–1987) Cruiser (יוצר בין השנים 1983–1988) LX Cruiser (יוצר בין השנים 1983–1985) דגם בסיס (יוצר בין השנים 1986–1988) LC (יוצר בין השנים 1986–1987) אולדסמוביל פירנצה קופה אולדסמוביל פירנצה קופה אולדסמוביל פירנצה הצ'בק אולדסמוביל פירנצה הצ'בק אולדסמוביל פירנצה - סטיישן אולדסמוביל פירנצה - סטיישן אולדסמוביל פירנצה שנת 1984 - מבט לתא הנהג ולוח מחוונים אולדסמוביל פירנצה שנת 1984 - מבט לתא הנהג אולדסמוביל פירנצה סדאן אולדסמוביל פירנצה סדאן אולדסמוביל ג'נרל מוטורס אולדסמוביל סטארפייר מדיה וקבצים בנושא אולדסמוביל פירנצה בוויקישיתוף אולדסמוביל פירנצה, סרטון באתר יוטיוב (דגם קופה) ג'נרל מוטורס (באנגלית: General Motors, ובקיצור GM) היא יצרנית רכב בינלאומית שבסיסה בארצות הברית. החברה נוסדה בשנת 1908 על ידי ויליאם דוראנט. המותגים הבולטים שבבעלות החברה הם, בין היתר, ביואיק, קדילאק, שברולט, ו-GMC.חטיבת "אולדסמוביל" פורקה בשנת 2004 אולדסמוביל פירנצה catalog.com/model/oldsmobile/firenza אולדסמוביל פירנצה - מבחן דרכים testdrivejunkie.com/tag/oldsmobile-firenza אולדסמוביל פירנצה jalopnik